The Mighty Boosh

The Mighty Boosh er en britisk komiserie som gikk på BBC fra 2004 til 2007. Serien er laget etter en idé av Julian Barratt og Noel Fielding fra 1998. The Mighty Boosh finnes som live-tours, radio-show, samt tv-serien i Storbritannia. The Mighty Boosh begynte som et standup-show i 1998 og har senere blitt til en tv-serie. I 1999 byttet serien navn til Arctic Boosh, i 2000 til Autoboosh, til det senere ble The Mighty Boosh igjen da TV-serien begynte. 

I serien er det mange referanser til pop-kultur, og musikk spiller en sentral rolle. Vi får høre musikk fra forskjellige sjangre som electro, funk, punk og heavy metal. The Mighty Boosh har også laget sin egen musikksjanger kalt crimp. Fielding beskriver crimping som «en blanding av folk-rapping og barnerim». Det er Barratt som skriver musikken og fremfører den sammen med Fielding. Fielding står for det meste av det grafiske og den visuelle kunsten i serien.

 Roller og skuespillere 
Julian Barratt og Noel Fielding spiller hovedrollene i serien. Julian Barratts karakter heter Howard Moon, en jazz-fan med store ambisjoner som dikter, forfatter og jazz-musiker. Mye av dette gjør han for å imponere sin kjære, Mrs. Gideon (Mrs. Gideon forsvinner etter 1. sesong). Noel Fieldings rolle heter Vince Noir, en ubestemt person som har Mick Jagger, Gary Numan og Kiss som sine største idoler. Vince interesserer seg mest for mote og hater jazz over alt på jord. I tillegg til Howard og Vince følges sjamanen Naboo (Michael Fielding), hans gode venn gorillaen Bollo og Bob Fossil (Rich Fulcher). Dee Plume og Sue Denim fra punkbandet Robots in Disguise er nære venner av Barratt og Fielding og har gjort en rekke gjesteopptredener i tv-serien. De opptrådte også som dansere i deres andre live-tour Future Sailors Tour. Andre gjesteskuespillere er Gary Numan, bandet The Horrors, bandet Razorlight og Roger Daltrey. Faren til Fielding, Ray Fielding, gjorde også en gjesteopptreden i en episode.

 Sesongoversikt 

 Sesong 1 
Den første sesongen utspiller seg i en dyrehage (The Zooniverse) i et sted i England (trolig London). Sesongen består av åtte episoder hvor det vises kamper mot kenguruer, tur til arktis, en haiker med en mystisk boks (The Hitcher) og muterte dyr. Eieren av Dyrehagen er Dixon Bainbridge (Richard Ayoade og senere Matt Berry), Bainbridge ser ned på alle arbeiderne sine og setter seg selv på toppen. Bob Fossil er dyrehagens daglige leder.

 Sesong 2 
I den andre sesongen har Vince og Howard, samt Naboo og Bollo (Dave Brown), flyttet fra dyrehagen og flyttet inn i en leilighet i Dalston, England. Denne sesongen har seks episoder, og The Hitcher opptrer igjen, samt nye karakterer som Milky Joe, The Moon og Old Gregg.

 Sesong 3 
I den tredje og siste sesongen av The Mighty Boosh driver Vince og Howard en brukthandel kalt Nabootique, som ligger rett under leiligheten (fra sesong 2). Denne sesongen har også seks episoder. I første episode «Eels», opptrer The Hitcher på nytt. Da episoden ble vist for første gang på TV, var seeretallene på over 1 million.

 Utgivelser
Serien består av tre sesonger. En Boosh-film og et Boosh-album er bekreftet men utgivelsesdato er ikke satt. Barratt og Fielding har utgitt to bøker; "The Mighty Book of Boosh" og "The Pocket Book Of Boosh". De har også gitt diverse live-DVD-er, The Mighty Boosh Live (2006) og Future Sailors Tour (2009), samt Journey of the Childmen (2010), en backstage-film fra live-showet Future Sailors Tour.

 Priser 
 År  Pris  Kategori  Nominerte  Resultat 1999  Edinburgh Fringe Festival  Perrier Comedy Award  Arctic Boosh  Nominert 2000  Melbourne International Comedy Festival  Barry Award  Autoboosh  Vant 2001  Douglas Adams Award  Innovating Writing  The Boosh  Vant 2004  British Comedy Awards  Best New TV Comedy  Sesong 1  Nominert 2004  Loaded LAFTAS  Funniest TV programme  Sesong 1  Nominert 2005  RTS Craft & Design Awards  Costume Design - Entertainment and Non Drama Productions  June Nevin (sesong 2)  Nominert 2005  BAFTA Television Awards  Best New Direction (Fiction)  Paul King (sesong 2)  Nominert 2006  Loaded LAFTAS  Funniest TV Programme  Sesong 2  Nominert 2006  Loaded LAFTAS  Funniest Double Act  Julian Barratt og Noel Fielding (sesong 2)  Nominert 2006  Loaded LAFTAS  Funniest DVD  Sesong 2  Nominert 2007  Chortle Awards  Best Full-Length Solo Show  The Mighty Boosh Live  Vant 2007  Loaded LAFTAS  Funniest TV Programme  Sesong 3  Vant 2007  Loaded LAFTAS  Funniest Double-Act  Julian Barratt og Noel Fielding (sesong 3)  Nominert 2007  NME Awards  Best TV Show  Sesong 3  Vant 2008  Alistair Baldwin Comedy Awards  Best Stage Show  The Mighty Boosh Live  Nominert 2008  NME Awards  Best TV Show  Sesong 3  Vant 2008  RTS Programme Awards  Situation Comedy And Comedy Drama  Sesong 3  Vant 2009  NME Awards  Best TV Show  Sesong 3  Vant 2010  NME Awards  Best DVD  Future Sailors  Vant

 Eksterne lenker 

The Mighty Boosh hjemmeside 

Kategori:Britiske komiserier
Kategori:Britiske TV-produksjoner fra 2000-årene
Kategori:TV-produksjoner på BBC
Kategori:Surrealisme